Teoloxía de la Lliberación

La Teoloxía de la Lliberación ye una corriente teolóxica que entama n'Iberoamérica dempués del Conceyu Vaticanu II y la Conferencia de Medellín (Colombia, 1968). Los sos representantes más destacaos son los sacerdotes Gustavo Gutiérrez Merino, (peruanu), que nel 73 espubliza'l primer llibru alrodiu d'Historia, política y salvación de una teología de liberación, Leonardo Boff (brasilanu) y el guerrilleru marxista Camilo Torres Restrepo.

La Teoloxía de la Lliberación intenta dar rempuesta a la entruga que los cristianos d'América Llatina se planteguen cómo ser cristianu nun continente oprimíu. Ún de los sos máximos esponentes, el xesuita Ignacio Ellacuría, foi asesináu. Munchos sacerdotes prautiquen y aceuten esta teoloxía, amás d'América Llatina, per tola Ilesia católica.

 Principales idees 
Delles de les idees de la Teoloxía de la Lliberación son:
 La salvación cristiana nun pue ser ensin la lliberación económica, política, social y ideolóxica, pola dignidá del home.
 Esaniciu de la esplotación, de les inxusticies d'esti mundu.
 Accesu a la educación y la salú.
 La lliberación como conciencia énte la realidá socioeconómica.
 La probitú ye un pecáu social.

Categoría:Teoloxía
Categoría:Catolicismu
Categoría:Wikipedia:Artículos ensin plantía llistaref